Starfsmenn skóla og almenningssamgangna , lögreglan , starfspenn spítala og flugvalla og lögfræðingar tóku þátt í vinnustöðvuninni í dag . Mótmælandi flýr táragas lögreglu í París í dag . AFP Klukkan 16 að staðartíma , 15 að íslenskum tíma , voru mótmælendur orðnir 450.000 talsins í um 40 borgum í Frakklandi , að frátaldri Parísarborg . Áætlað er að í París hafi um 250.000 manns tekið þátt í mótmælunum . Samkvæmt BBC hafa 87 mótmælendur verið handteknir . Þá hefur vinsælum ferðamannastöðum í höfuðborginni á borð við Eiffel-turninn og Versali verið lokað . Hátt í 100 manns hafa verið handteknir í dag . AFP Síðasta áratuginn hefur eftirlaunaaldur í Frakklandi hækkað um tvö ár og er nú 62 ár . Eftirlaunaaldur í Frakklandi er nokkuð lágur miðað við önnur OECD ríki , en hann er til að mynda 66 ár í Bretlandi , hvar fyrirhugað er að hækka hann um að minnsta kosti eitt ár .